Volvo S90 ja V90 (2016)

Volvo S90 ja V90 ovat Volvon vuodesta 2016 lähtien valmistamia edustusluokan henkilöautomalleja, jotka korvasivat edeltäneet S80- ja V70-mallit. S90 ja V90 jakavat perusrakenteensa Volvo XC90:n kanssa. Ne valittiin vuoden autoksi Suomessa 2017.

 Volvo S90 ja V90 (2016–) 
Sedan-korinen S90 esiteltiin Detroitin autonäyttelyssä tammikuussa 2016, farmarimalli V90 myöhemmin Genevessä samana keväänä. V90 on muodoiltaan edeltänyttä V70-mallia huomattavasti linjakkaampi. Edeltäjän takaluukun pystysuora muoto on vaihtunut saksalaiskilpailijoiden tapaiseen hieman coupémaisen viistoon linjaan. Tämän vuoksi tavaratilan koko on pienentynyt 15 litralla. Takajalkatiloja on kuitenkin saatu suurennettua V70:een verrattuna.
vasen|pienoiskuva|Volvo V90Vuoden 2017 Euro NCAP -kolaritestistä S90 ja V90 saivat tulokseksi täydet viisi tähteä.

vasen|pienoiskuva|250x250px|Volvo V90 Cross Country
V90 Cross Country esiteltiin syyskuussa 2016.

Marraskuussa 2016 Volvo esitteli erityisesti Kiinan ja Yhdysvaltojen markkinoille suunnatut S90 L- ja S90 Excellence -mallit. S90 L on 120 millimetriä normaalia pidempi malli, jossa lisäpituus on käytetty takaistuintilojen suurentamiseen. Excellence on S90 L -mallin ylellisempi versio, jossa ei ole takaistuintilojen maksimoimiseksi etumatkustajan istuinta. Auto onkin tarkoitettu lähinnä autonkuljettajan ajettavaksi. Samalla valmistaja ilmoitti, että suuri osa S90:n tuotannosta on tarkoitus siirtää Ruotsista Kiinaan lähivuosien aikana. 
vasen|pienoiskuva|Volvo S90L
Vuonna 2020 mallit kokivat pienen kasvojenkohotuksen, jossa etupuskurin alareuna muotoiltiin uudelleen ja etusumuvalot vaihtuivat uusiin. Lisäksi V90:n takavaloja uudistettiin. vasen|pienoiskuva|Facelift-mallin Volvo S90.
vasen|pienoiskuva|Facelift-mallin Volvo V90. 

 Lähteet 

 Aiheesta muualla 

S90 ja V90
Luokka:E-segmentin autot
Luokka:2010-luvun autot
Luokka:2020-luvun autot